**FOREST HILLS GOLF CLUB**

RANGLISTAVERSENY VERSENYKIÍRÁS

**Verseny kiírója:**

A Magyar Golf Szövetség

**Verseny szervezője:**

Magyar Golf Szövetség és Forest Hills Golf Club

**Verseny ideje:**

2022.07.10. 9:00

**Verseny helyszíne:**

Forest Hills Golf Club

**Szabályok:**

Az R&A szabályainak, a Magyar Golf Szövetség Versenyszabályzatának és Ranglistakiírásának, valamint a Forest Hills Golf Club a verseny ideje alatt érvényes helyi szabályainak megfelelően kerül megrendezésre.

**Résztvevők:**

Nevezésre jogosult bármely hazai amatőr golfozó, aki megfelel a Versenyszabályzat 2. számú Melléklete (VSZM2) 1. pontjának, illetve bármely külföldön nyilvántartott amatőr golfozó, aki megfelel a Versenyszabályzat 2. számú Melléklete (VSZM2) 2. pontjának.

**Versenyforma:**

Egyéni StrokePlay versenykör (Maximált ütésszámmal: PARérték+5) 18 szakaszon.

**Hendikep módosítás:**

A verseny hendikepmódosító.

**Nevezés módja:**

A versenyre nevezni - kizárólag online módon - az MGSZ hivatalos sportügyviteli rendszerében, a GOLFiGO-ban lehet.

**Nevezési díj:**

Forest Hills Klubtagok számára: 9.900 Ft

Forest Hills Juniorok számára: 6.900 Ft

Forest Hills Másodtagsággal rendelkező játékosok számára: 14.900 Ft

Nem klubtagok számára: 22.900 Ft

Juniorok számára: 9.900 Ft

A nevezési díj összegét a verseny megkezdéséig kell megfizetni, a klub recepcióján.

**Nevezési díj tartalmazza:**

* GreenFee-t a versenynapon
* 1x Snack „induló” csomagot
* 1x Meleg étkezést

**Nevezési és egyéb határidők:**

Nevezési határidő: A versenyt megelőző nap 12:00 óráig.

A nevezést visszavonni kizárólag online módon, a GOLFiGO rendszerben lehet, amelynek határideje („No Show” bejegyzés nélkül): A versenyt megelőző nap 12:00 óráig.

A Ranglistaversenyeken egy adott játékos „No Show (NS)” eredménykódja esetén (a játékos – online módon - nem lép vissza a nevezéstől a nevezés lemondásának határidejéig), a játékos automatikusan kizárásra kerül a következő Szövetségi- és/vagy Ranglistaversenyekről mindaddig, amíg az általa „No Show”-t produkáló verseny rendezőjének el nem utalja a Versenykiírás szerint rá vonatkozó nevezési díj összegét.

Az „NS” eredménykódról és ezzel egyidejűleg a rendező klub bankszámlaszámáról a játékos automatikus email értesítést kap a GOLFiGO rendszertől. Az átutalás megtörténte után az átutalási megbízási igazolást kötelezően fel kell töltenie a rendszerben (játékos saját fiók). Az érintett klub a feltöltés tényéről automatikus emailt kap, amely után ellenőrzi az átutalást és amennyiben az összeg beérkezett, egy gombnyomással feloldja az adott játékos nevezési tiltását.

**Nevezési létszámlimit:**

Összesen legfeljebb 88 fő nevezését fogadja el a Szervező. Túljelentkezés esetén a HCP sorrend (az alacsonyabb Hendikep Index) dönt.

**Hendikep-limit, Hendikep-korlátozás:**

Férfi játékosok számára 24.0

Női játékosok számára: 30.0

(a verseny játékkörének napján kell figyelembe venni az aktuális HCP Indexet).

Ranglistapontokat csak a limiteknek megfelelő játékosok kaphatnak.

Azon hazai és külföldi nyilvántartási golfozók is elindulhatnak a versenyen, akik nem felelnek meg a HCP Index limitnek, de ezen játékosok vegyes, ún. „nem ranglista” kategóriában indulhatnak csak és kizárólag a ranglista mezőnye után startolhatnak.

**Ranglistapont eredményszámítás módja:**

Hazai Ranglistapontot azon játékosok kaphatnak (a Ranglistakiírás Ranglistapont táblázatának megfelelően), akik megfelelnek a Ranglistakiírás 1. pontjában meghatározottaknak.

**Startlista:**

A verseny startlistájának közzétételére a GOLFiGO rendszerben kerül sor, legkésőbb a versenyt megelőző nap 15:00 óráig (a publikálás tényéről valamennyi érintett játékos automatikus email értesítést kap a rendszertől).

Startlista összeállítása a Versenyszabályzat 1. számú melléklete (VSZM1) szerint.

**Elütők:**

A Versenyszabályzat 3. számú melléklete (VSZM3) szerint.

**Holtverseny**

Amennyiben holtverseny alakulna ki bármely helyezés esetében, úgy az utolsó 36, 18, 9, 6, 3, 1 szakaszok jobb összesített eredményei dönt. Amennyiben ezek után is fennáll a holtverseny, úgy a Verseny Bizottság dönti el, hogy milyen további eljárást alkalmaz (pl. szétütés, pénzfeldobás, a holtverseny engedélyezése).

**Díjazás**

Összes játékos – Ranglista (Stroke) I-II-III

Felnőtt Férfiak – Ranglista (Str-Hcp) I-II-III

Női – Ranglista (Str-Hcp) I-II-III

Junior – Ranglista (Str-Hcp) I-II-III

Senior Férfiak – Ranglista (Str-Hcp) I-II-III

Férfi Vegyes – Nem Ranglista (Str-Hcp) I-II-III

Női Vegyes – Nem Ranglista (Str-Hcp) I-II-III

Amennyiben a két vegyes kategóriában az indulók létszáma (külön-külön) nem haladja meg a 8 főt, az esetben csak az adott kategória I. helyezése kerül díjazásra.

A kettős díjazás nem megengedett. Az a játékos, aki bármilyen Bruttó (Stroke) díjat elnyer nem nyerhet Nettó (Str-Hcp) díjat (ilyen esetben a sorrendben következő játékos(ok) előre lép(nek)).

**Játék tempója:**

A Versenyszabályzat 4. számú melléklete (VSZM4) szerint.

**Caddie**:

Caddie segítségének igénybevétele megengedett (a Versenyszabályzat 10. pontja szerint).

**Távolságmérő használat:**

Távolságmérő használata engedélyezett, amennyiben csak távolság mérésére használják, más kiegészítő mérés (slope, szélsebesség stb.) végzése nem engedélyezett.

**Golfautó használat:**

A Versenyszabályzat 5. számú melléklete (VSZM5) szerint.

**Eredménykártya leadása:**

Az eredménykártyát a játék befejezését követően haladéktalanul az erre kijelölt helyen (Scoring Area) a Játékos és a Jegyző által aláírva kell leadni. Amennyiben a játékos az eredménykártyát leadta, úgy módosításra, javításra a továbbiakban nincs lehetősége.

**Eredményhirdetés:**

Két részletben: Az utolsó Ranglista versenykört követően az összes eredménykártya beérkezése és feldolgozása után 10 percen belül, illetve az utolsó NEM Ranglista versenykört követően az összes eredménykártya beérkezése és feldolgozása után 10 percen belül.

**Versenybírók:**

Az MGSZ által kijelölve, a pontos névsor a GOLFiGO rendszerben kerül megjelenítésre.

**Verseny Bizottság:**

A rendező klub képviselője, Versenybírók, a pontos névsor a GOLFiGO rendszerben kerül megjelenítésre.

A verseny szervezője, illetve a Verseny Bizottság fenntartja a változtatás jogát.

A verseny feltételeinek és szabályainak ismerete a játékos felelőssége. A Verseny Bizottság döntése végleges, amely ellen fellebbezni nem lehet.